*[ΠΡΟΤΥΠΟ ΣΧΕΔΙΟ ΣΥΜΒΑΣΕΩΝ ΠΑΡΟΧΗΣ ΥΠΗΡΕΣΙΩΝ]*

**ΣΥΜΒΑΣΗ ΠΑΡΟΧΗΣ ΥΠΗΡΕΣΙΩΝ**

Στην Αγία Παρασκευή Αττικής σήμερα, ημέρα ...... στις ....../…/202…., οι κατωτέρω συμβαλλόμενοι

* αφενός το νομικό πρόσωπο δημοσίου δικαίου με την επωνυμία "ΕΘΝΙΚΟ ΚΕΝΤΡΟ ΕΡΕΥΝΑΣ ΦΥΣΙΚΩΝ ΕΠΙΣΤΗΜΩΝ ΔΗΜΟΚΡΙΤΟΣ", που εδρεύει στην Αγία Παρασκευή Αττικής (Πατριάρχου Γρηγορίου Ε’ και Νεαπόλεως 27), ΑΦΜ 090085651, ΔΟΥ Χολαργού και εκπροσωπείται νόμιμα από τον Διευθυντή και Πρόεδρο του Διοικητικού Συμβουλίου …………….. και το οποίο στο εξής χάριν συντομίας θα καλείται « το ΕΚΕΦΕ «Δ» » και
* αφετέρου η εταιρεία με την επωνυμία ………….. που εδρεύει ……….., ………., ΑΦΜ ………., ΔΟΥ …………., όπως νόμιμα εκπροσωπείται από τον/την ……………. και η οποία στο εξής χάριν συντομίας θα καλείται «η Εταιρεία» ή «το αντισυμβαλλόμενο μέρος»,

συμφωνούν, συνομολογούν και συναποδέχονται τα ακόλουθα:

**ΠΡΟΟΙΜΙΟ**

Στο Ινστιτούτο . . . του ΕΚΕΦΕ «Δ», στο πλαίσιο της εκτέλεσης των ερευνητικών του προγραμμάτων και έργων, λειτουργείτο Εργαστήριο ……………… , στο οποίο, πλέον των ερευνητικών δραστηριοτήτων του, παρέχονται και συναφείς εξειδικευμένες υπηρεσίες. Οι υπηρεσίες αυτές αποσκοπούν στην αξιοποίηση της τεχνογνωσίας και στην περαιτέρω ανάπτυξη της ερευνητικής δραστηριότητας, σύμφωνα ιδίως με τις διατάξεις των άρθρων 13, 20 και 21 του ν. 4310/2014 (Α' 258), των άρθρων 50 επ. του ν. 4485/2017 (Α' 114), του Οργανισμού του ΕΚΕΦΕ «Δ» (Α' 43) και του Εσωτερικού Κανονισμού Λειτουργίας του (Β' 221), όπως ισχύουν. Το ως άνω εργαστήριο διαθέτει εξειδικευμένη τεχνική υποδομή, τεχνογνωσία και προσωπικό για την υλοποίηση του αντικειμένου της σύμβασης *[ με πιστοποίηση . . . , εφόσον υπάρχει ]* και λειτουργεί ως εγκεκριμένο ερευνητικό έργο *[ ή πρόγραμμα ]* με Επιστημονικό Υπεύθυνο τον …………... σύμφωνα με την υπ' αριθμ. …………. απόφαση του Διοικητικού Συμβουλίου του ΕΚΕΦΕ «Δ».

*[ Εάν το συγκεκριμένο εργαστήριο έχει λάβει οποιοδήποτε είδος άδειας, έγκρισης κλπ από αρμόδια αρχή, αναφέρεται και η συγκεκριμένη απόφαση ]*

**Άρθρο 1**

**ΑΝΤΙΚΕΙΜΕΝΟ ΣΥΜΒΑΣΗΣ**

…………

*[Εάν η περιγραφή των υπηρεσιών απαιτεί ιδιαίτερη ανάλυση, ενδείκνυται η αναφορά των βασικών σημείων του αντικειμένου στο παρόν άρθρο και η περαιτέρω αναλυτική περιγραφή σε συνημμένο Παράρτημα της σύμβασης, που θα αποτελεί αναπόσπαστο τμήμα αυτής]*

**Άρθρο 2**

**ΣΥΜΒΑΤΙΚΟ ΤΙΜΗΜΑ**

2.1 Το συμβατικό τίμημα ανέρχεται στο ποσό των …………

2.2. Οι ανωτέρω τιμές επιβαρύνονται με τον αναλογούντα Φ.Π.Α. Για την οικονομική τακτοποίηση της σύμβασης θα προσκομιστούν όλα τα νόμιμα παραστατικά.

2.3. Η πληρωμή θα γίνει εντός …….... ημερών από την ολοκλήρωση και παραλαβή του έργου. Σε περίπτωση καθυστέρησης στην εξόφληση, το οφειλόμενο ποσό προσαυξάνεται με τις νόμιμες επιβαρύνσεις.

**Άρθρο 3**

**ΤΟΠΟΣ ΠΑΡΟΧΗΣ ΥΠΗΡΕΣΙΩΝ - ΠΑΡΑΔΟΣΗ - ΠΑΡΑΛΑΒΗ**

Η . . . *[δειγματοληψία/ανάλυση κλπ]* γίνεται από ……………

*[ Εάν δεν είναι δυνατή η καταγραφή του συγκεκριμένου ρυθμού της δειγματοληψίας, σημειώνεται : ]* Η έναρξη και ο ρυθμός της δειγματοληψίας θα γίνει μετά από έγγραφη συνεννόηση των δύο φορέων με οποιοδήποτε μέσο (όπως δια ηλεκτρονικού μηνύματος) ].

*[ Σε περίπτωση που το εργαστήριο δεν πραγματοποιεί τη δειγματοληψία σημειώνεται : ]* Τα δείγματα παραδίδονται στο χώρο του Εργαστηρίου συνοδευόμενα από το έντυπο δειγματοληψίας με όλα τα απαραίτητα στοιχεία. Τα στοιχεία αυτά συμπληρώνονται στο Δελτίο Δοκιμών.

*[ Σε περιπτώσεις παροχής ερευνητικών υπηρεσιών στις οποίες ο αντισυμβαλλόμενος είναι Φορέας του Εξωτερικού βεβαιώνεται ότι : ]*

* Το αποτέλεσμα της έρευνας παραδίδεται στο Εξωτερικό και δεν παραμένει στο Εσωτερικό της χώρας.
* Η χρήση και η εκμετάλλευση της ερευνητικής υπηρεσίας πραγματοποιείται στο Εξωτερικό.

*[Συμπληρώνεται ανάλογα με το αντικείμενο των υπηρεσιών - αφορά ιδίως σε δειγματοληψίες και μετρήσεις]*

**Άρθρο 4**

**ΤΜΗΜΑΤΙΚΗ ΥΛΟΠΟΙΗΣΗ - ΠΑΡΑΔΟΤΕΑ**

*…………..*

*[Εφόσον συμφωνούνται παραδοτέα]*

**Άρθρο 5**

**ΔΙΑΡΚΕΙΑ**

………….

**Άρθρο 6**

**ΔΙΑΝΟΗΤΙΚΗ ΙΔΙΟΚΤΗΣΙΑ**

6.1. Τα μέρη αναγνωρίζουν ότι κάθε συμβαλλόμενο μέρος είναι αποκλειστικός δικαιούχος διανοητικής ιδιοκτησίας επί ερευνητικών αποτελεσμάτων που έχει ήδη αναπτύξει (υφιστάμενη διανοητική ιδιοκτησία). Ως διανοητική ιδιοκτησία νοούνται τα δικαιώματα βιομηχανικής ή πνευματικής ιδιοκτησίας, καθώς και η τεχνογνωσία.

6.2. Επί της υφιστάμενης διανοητικής ιδιοκτησίας των μερών, κάθε συμβαλλόμενο μέρος δεσμεύεται να προστατεύει και να μεριμνά για την προστασία των δικαιωμάτων του ετέρου συμβαλλόμενου μέρους (α) ενημερώνοντας το έτερο μέρος για τυχόν παραβιάσεις (β) απέχοντας από κάθε βλαπτική ενέργεια και (γ) λαμβάνοντας, όπου είναι αναγκαίο και εφικτό, μέτρα προστασίας έναντι δυνητικών παραβιάσεων τρίτων.

6.3.

*[Κατωτέρω παρατίθενται δύο εναλλακτικές επιλογές ανάλογα με την εκάστοτε συμφωνία και τα συμφέροντα του ΕΚΕΦΕ «Δ» ως ν.π.δ.δ.]*

*[ΕΝΑΛΛΑΚΤΙΚΗ 1Η ]*

Επί ερευνητικών αποτελεσμάτων, που θα αναπτυχθούν κατά την υλοποίηση του αντικειμένου της παρούσας από το ΕΚΕΦΕ «Δ», αναγνωρίζεται ως αποκλειστικός δικαιούχος το ΕΚΕΦΕ «Δ». Το ΕΚΕΦΕ «Δ» δύναται, κατά την αποκλειστική διακριτική του ευχέρεια, με χωριστή συμφωνία να παραχωρήσει στην Εταιρεία, εφόσον αυτή το επιθυμεί, άδεια εκμετάλλευσης επί τυχόν διπλώματος ευρεσιτεχνίας ή άλλου δικαιώματος διανοητικής ιδιοκτησίας. Στην περίπτωση αυτή το ΕΚΕΦΕ «Δ» δεσμεύεται ότι θα διαπραγματευθεί τους όρους της ως άνω συμφωνίας παραχώρησης κατά προτεραιότητα με την Εταιρεία.

*[ΕΝΑΛΛΑΚΤΙΚΗ 2Η]*

Επί ερευνητικών αποτελεσμάτων, που θα αναπτυχθούν κατά την υλοποίηση του αντικειμένου της παρούσας από το ΕΚΕΦΕ «Δ», αναγνωρίζεται ως δικαιούχος η Εταιρεία με την επιφύλαξη του επόμενου εδαφίου. Στο ΕΚΕΦΕ «Δ» αναγνωρίζεται το δικαίωμα να αξιοποιεί την εν λόγω διανοητική ιδιοκτησία αποκλειστικά και μόνο για ερευνητικούς, και όχι εμπορικούς, σκοπούς.

**Άρθρο 7**

**ΕΜΠΙΣΤΕΥΤΙΚΟΤΗΤΑ**

7.1. Κάθε συμβαλλόμενο μέρος υποχρεούται να μην ανακοινώνει ή δημοσιεύει με οποιονδήποτε τρόπο σε τρίτο φυσικό ή νομικό πρόσωπο τα στοιχεία ή πληροφορίες, που του εμπιστεύεται το άλλο μέρος ή περιέρχονται σε γνώση του κατά τη διάρκεια ισχύος της παρούσας, εκτός εάν αυτό είναι απαραίτητο για την εκτέλεσή της ή για την υλοποίηση των ερευνητικών σκοπών του ΕΚΕΦΕ «Δ», πάντοτε μετά από προηγούμενη γνωστοποίηση του αντισυμβαλλομένου και έγγραφη συναίνεσή του με την επιφύλαξη της επόμενης παραγράφου.

7.2. Κατ' εξαίρεση, το ΕΚΕΦΕ «Δ», λόγω της φύσεώς του ως νομικού προσώπου δημοσίου δικαίου, εφόσον κάποια πληροφορία σε σχέση με την εκτέλεση της παρούσας σύμβασης αφορά σε ζήτημα δημοσίου συμφέροντος, όπως ιδίως σε ζήτημα που αφορά στη δημόσια υγεία, δύναται να την ανακοινώνει και να παρέχει κάθε σχετικό στοιχείο στο εποπτεύον Υπουργείο Ανάπτυξης και Επενδύσεων ή σε άλλη αρμόδια αρχή.

**Άρθρο 8**

**ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Τα συμβαλλόμενα μέρη συμφωνούν και εγγυώνται ότι:

(α) κατά την επεξεργασία των δεδομένων θα συμμορφώνονται πλήρως με την ενωσιακή και εθνική νομοθεσία περί προσωπικών δεδομένων, όπως ενδεικτικά με τις διατάξεις του Γενικού Κανονισμού Προστασίας Δεδομένων (Ε.Ε Κανονισμός 679/2016), του ν. 4624/2019 και του ν. 3471/2006 όπως ισχύουν, συμπεριλαμβανομένων των Οδηγιών και Κατευθυντήριων Γραμμών του Ευρωπαϊκού Συμβουλίου Προστασίας Δεδομένων, της Ελληνικής Αρχής Προστασίας Δεδομένων Προσωπικού Χαρακτήρα, ή οιασδήποτε άλλης αρμόδιας ρυθμιστικής Αρχής,

(β) θα παρέχουν στα υποκείμενα των δεδομένων επαρκή ενημέρωση για την επεξεργασία των δεδομένων τους και θα λαμβάνουν τη σχετική συγκατάθεση, όπου αυτή απαιτείται σε συμμόρφωση με την προαναφερθείσα νομοθεσία για τα προσωπικά δεδομένα,

(γ) θα λαμβάνουν τα κατάλληλα τεχνικά, φυσικά και οργανωτικά μέτρα ασφαλείας για να προστατεύσουν τα προσωπικά δεδομένα που επεξεργάζονται από απώλεια, μη εγκεκριμένη ή παράνομη επεξεργασία,

(δ) σε περίπτωση παραβίασης των προσωπικών δεδομένων, ή σε κάθε άλλη περίπτωση που θιγεί καθ’ οιονδήποτε τρόπο η ασφάλειά τους όπως σε περίπτωση απώλειας, μερικής ή ολικής καταστροφής των δεδομένων (σε ηλεκτρονική ή έγχαρτη μορφή), μη εγκεκριμένη πρόσβαση τρίτου ή οποιασδήποτε άλλης μορφής παραβίασης των δεδομένων συμπεριλαμβανομένης και οποιασδήποτε παραβίασης τυχόν προκληθεί κατά την επεξεργασία προσωπικών δεδομένων από υπεργολάβους (εφόσον υπάρχουν), κάθε συμβαλλόμενο μέρος υποχρεούται να ενημερώσει το άλλο σχετικά με την παραβίαση, ενώ αμφότερα μέρη θα συνεργαστούν, προκειμένου να διασφαλίσουν ότι δεν θα υπάρξει καμία περαιτέρω παραβίαση και ότι θα περιοριστεί ο κίνδυνος που δύναται να επέλθει από την παραβίαση το συντομότερο δυνατό.

**Άρθρο 9**

**ΓΕΝΙΚΟΙ ΟΡΟΙ**

9.1. Η εκχώρηση δικαιωμάτων και υποχρεώσεων που απορρέουν από την παρούσα σύμβαση επιτρέπεται μόνο με προηγούμενη έγγραφη έγκριση του αντισυμβαλλομένου.

9.2. Οποιαδήποτε τροποποίηση της παρούσας είναι άκυρη αν δεν γίνει εγγράφως και δεν υπογραφεί από τους νόμιμους εκπροσώπους των συμβαλλομένων.

9.3. Η επικοινωνία μεταξύ των μερών γίνεται εγγράφως (μέσω ταχυδρομείου, fax, e-mail) στις ακόλουθες διευθύνσεις, αποδεικνύεται ως προς την παραλαβή της με σχετική τηλεομοιοτυπία του παραλήπτη προς τον αποστολέα, συστημένη επιστολή με απόδειξη αποστολής ή μήνυμα ηλεκτρονικού ταχυδρομείου, το οποίο επιβεβαιώνει την παραλαβή του αρχικού μηνύματος.

Για την εταιρεία …………….

Υπόψη:

………………….

Τηλ : ………

Fax : ………

e-mail: ………..

Για το ΕΚΕΦΕ «Δ»

Υπόψη επιστημονικού υπευθύνου Δρ……………..

Πατριάρχου Γρηγορίου Ε’ & Νεαπόλεως 27, T.K. 15341, Αγία Παρασκευή Αττικής

Τηλ. ………………

Fax: ………………

e-mail :………………………

Οι συμβαλλόμενοι υποχρεούνται αμοιβαίως να γνωστοποιούν αμελλητί τυχόν αλλαγή των ως άνω στοιχείων, άλλως θεωρείται ότι ισχύουν τα ως άνω αναφερόμενα.

**Άρθρο 10**

**ΑΝΩΤΕΡΑ ΒΙΑ**

Κανένα από τα συμβαλλόμενα μέρη δεν ευθύνεται για παράλειψη εκπλήρωσης των συμβατικών του υποχρεώσεων, εάν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Ως ανωτέρα βία νοείται κάθε γεγονός απρόβλεπτο και αναπότρεπτο, που συνέβη χωρίς υπαιτιότητα των συμβαλλόμενων μερών και καθιστά απολύτως αδύνατη την εκτέλεση της παρούσας σύμβασης.

**Άρθρο 11**

**ΚΑΤΑΓΓΕΛΙΑ**

11.1. Τα μέρη έχουν δικαίωμα να καταγγείλουν την παρούσα για σπουδαίο λόγο. Η καταγγελία διενεργείται εγγράφως και τα αποτελέσματα αυτής επέρχονται με την κοινοποίησή της στο άλλο μέρος. Ως σπουδαίοι λόγοι καταγγελίας νοούνται ιδίως: α) παραβίαση όρου της σύμβασης, θεωρούμενων όλων των όρων ως ουσιωδών και β) πτώχευση της Εταιρείας.

11.2. Με την καταγγελία της σύμβασης κάθε συμβαλλόμενο μέρος δικαιούται να απαιτήσει την καταβολή κάθε οφειλής ή άλλης αντιπαροχής, καθώς και την ανόρθωση κάθε θετικής ή αποθετικής ζημίας, που υπέστη εξαιτίας της μη εκτέλεσης ή της πλημμελούς εκτέλεσης των όρων της παρούσας από το άλλο συμβαλλόμενο μέρος.

**Άρθρο 12**

**ΕΦΑΡΜΟΣΤΕΟ ΔΙΚΑΙΟ**

Η παρούσα σύμβαση διέπεται από το ελληνικό δίκαιο και ερμηνεύεται σύμφωνα με τους κανόνες της καλής πίστης, των συναλλακτικών ηθών και του κοινωνικού και οικονομικού σκοπού της. Κάθε διαφωνία ή διαφορά που τυχόν προκύπτει κατά την εκτέλεση της παρούσας επιλύεται σύμφωνα με τις αρχές της καλής πίστης. Σε περίπτωση προσφυγής στα δικαστήρια, αρμόδια είναι τα ελληνικά δικαστήρια με έδρα την Αθήνα.

**Άρθρο 13**

**ΙΣΧΥΣ ΤΗΣ ΣΥΜΒΑΣΗΣ**

Η παρούσα σύμβαση τίθεται σε ισχύ από την ημερομηνία υπογραφής της από τα συμβαλλόμενα μέρη.

Καταρτίστηκε σε τέσσερα (4) όμοια πρωτότυπα. Το κάθε πρωτότυπο υπογράφτηκε από τους εκπροσώπους και των δύο συμβαλλομένων μερών, οι οποίοι και έλαβαν από δύο (2) πρωτότυπα αντίστοιχα**.**

**ΟΙ ΣΥΜΒΑΛΛΟΜΕΝΟΙ**

**Η ΕΤΑΙΡΕΙΑ Ο ΔΙΕΥΘΥΝΤΗΣ ΕΚΕΦΕ «Δ» & ΠΡΟΕΔΡΟΣ Δ.Σ.**